laion/Wikipedia-Exotic huggingface dataset:
חולד יהודה

חולד יהודה (שם מדעי: Spalax judaei) הוא מין של חולד במשפחת החולדיים, החי באזור מרכז הרי יהודה. חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי. לאחר זיהויו של חולד יהודה בשנת 2001, הביולוג, אביתר נבו תיעד דגימות בסביבה המקיפה את קיבוץ להב. חולד יהודה יחד עם חולד גולני (ועל ידי מנגנון אחר, גם חולד עירום) נראים כחסינים לסרטן. חולד יהודה, באתר ITIS (באנגלית) חולד יהודה, באתר GBIF (באנגלית) Don E. Wilson, DeeAnn M. Reeder, Mammal Species of the World: A Taxonomic and Geographic Reference, JHU Press, 2005, ISBN 978-0-8018-8221-0. (באנגלית) Zoe Cormier, Blind mole rats may hold key to cancer, Nature News doi: 10.1038/nature.2012.11741 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
טיפות עיניים

טיפות עיניים הן טיפות תמיסת מלח העשויות להכיל תרופות הניתנות במתן אוקולרי (עיני). בהתאם לסוג הטיפול הניתן, עשויות הטיפות לכלול סטרואידים, אנטיהיסטמינים, חוסמי בטא, נוגדי דלקת שאינם סטרואידים, אנטיביוטיקה וכו'. טיפות עיניים ללא תרופה משמשות לליחוח העין כתחליף לדמעות. לטיפות עיניים יש פחות תופעות לוואי ממתן אוראלי (דרך הפה) וניתן להקטין סיכון לתופעות אלו באמצעות לחיצה על הפינה הפנימית של העין (אנ') כדי למנוע כניסת התרופה לגוף. עד להמצאת מכלי טיפות העיניים האישיים ובהמשך מכלים חד פעמיים לשימוש בודד, הוזלפו הטיפות באמצעות מזלף עיני, פיפטת זכוכית עם קצה גומי. טיפות עיניים שלא נכללות בהן תרופה, משמשות כתחליף לדמעות (דמעות מלאכותיות) ומשתמשים בהן אנשים שמרכיבים עדשות מגע, שסובלים מיובש בעיניים או הצופים במסך מחשב במשך שעות. טיפות המכילות אנטיהיסטמינים או נוגדי דלקת שאינם סטרואידים (NSAIDs) משמשות לטיפול באלרגיות. טיפות אנטיביוטיות נרשמות לטיפול בדלקת הלחמית, כשזו חיידקית ולא נגיפית. דמעות מלאכותיות מסייעות בדילול האלרגן בעין. לדלקת בקרנית מוזלפות טיפות אנטיביוטיות. ישנן טיפות לטיפול בגלאוקומה המפחיתות את הלחץ התוך עיני. רופאי עיניים משתמשים בטיפות המכילות אטרופין המרפה את השריר המכווץ את העין ובכך מרחיב את האישונים ומאפשר בדיקה מקיפה. השפעת טיפות אלו חולפת לאחר זמן קצר (עד מספר שעות) אך היא עשויה לגרום לסחרחורת ופוטופוביה. אף על פי שבמרבית הבקבוקים נכללים חומרים משמרים כדי למנוע התפתחות זיהומים בתמיסה, ממליצים רופאי עיניים לא להשתמש בתמיסה לאחר 4 שבועות מפתיחת המיכל. במיכלים החד-פעמיים לא מוספים חומרים משמרים. העין האנושית יכולה להכיל עד 25 מיקרו-ליטרים של נוזל, אך המיכלים המשווקים גדולים יותר כדי לאפשר שימוש נוח גם אם נשפכו מספר מנות. החומרים בטיפות ובהם בטיפות המכילות סטרואידים עשויים לגרום לצריבה בעין בדקות הראשונות לאחר השימוש. החומר המשמר בנזלקוניום כלוריד עשוי לגרום לאלרגיה חמורה. תופעות הלוואי של חוסמי בטא כוללים לחץ דם נמוך, דופק נמוך, עייפות, קוצר נשימה ובמקרים נדירים חוסר ליבידו ודיכאון. שימוש נכון בטיפות, כמו הזלפה לעין תוך השארות בשכיבה למשך מספר דקות ועצימה של העין לאחר ההזלפה, עשוי לצמצם את תופעות הלוואי. מדיה וקבצים בנושא טיפות עיניים בוויקישיתוף ד"ר ענת רובינסון, ד"ר יואב נחום, טיפות עיניים: תופעות לוואי ושימוש נכון, שירותי בריאות כללית, 18 במאי 2020 ד"ר ישי פאליק ופרופ' אירית בכר, עין יבשה - Dry eye, ויקירפואה ד"ר איתי גל, יובש בעיניים: איך לעצור את התופעה שעלולה לפגוע בראייה, באתר ynet, 3 ביוני 2018 "Pink Eye (Conjunctivitis) Treatments". נבדק ב-2010-05-03. "Shelf-life of Eye Drops". American Academy of Ophthalmology. 10 במרץ 2014. נבדק ב-31 באוקטובר 2016. {{cite web}}: (עזרה) Allen, Marshall (18 באוקטובר 2017). "Drug Companies Make Eyedrops Too Big, And You Pay For The Waste". NPR. נבדק ב-20 באוקטובר 2017. {{cite news}}: (עזרה) ענת רובינסון, להלך בין טיפות העיניים, באתר הארץ, 20 בפברואר 2013 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חולד כרמלי

חולד כרמלי (שם מדעי: Spalax carmeli) הוא מין של חולד במשפחת החולדיים, החי בצפון ישראל. חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי. לאחר זיהויו של חולד יהודה בשנת 2001, הביולוג, אביתר נבו תיעד דגימות בסביבת יישוביי אפיק, כברי וציפורי. חולד כרמלי, באתר ITIS (באנגלית) חולד כרמלי, באתר NCBI (באנגלית) חולד כרמלי, באתר האנציקלופדיה של החיים (באנגלית) חולד כרמלי, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
בית הקברות היהודי של אובודה

בית הקברות היהודי של אובודה (בהונגרית: Óbudai zsidó temető) נמצא ברובע השלישי של בודפשט, רובע אובודה. בית הקברות נפתח על ידי הקהילה היהודית באובודה בשנת 1922. ההקמה הייתה 12 שנים לאחר שבית הקברות הציבורי-הכללי שהוקם במקום בשנת 1910 חולק לשלושה חלקים באותה תקופה. חלק אחד מתוך השלושה נועד לקהילה היהודית. את התפילה הראשונה של חנוכת המקום ערך הרב איגנץ שרייבר, אז רבה של בית הכנסת של אובודה, בן השלושים ואחד. בנאומו אמר: "מי יהיה המת הראשון שייקבר כאן? אדם פשוט או אדם דגול?" האירוניה של הגורל הייתה ששלושה ימים לאחר פתיחת בית הקברות נדרס הרב שרייבר על ידי חשמלית מספר 51 מול בית הכנסת ולכן הוא היה הראשון שנקבר שם. עצמותיהם של אנשים רבים שנפטרו ונקברו בבתי קברות אחרים שכבר לא היו בשימוש נחפרו ונקברו מחדש בבית הקברות החדש, כולל הרב הגדול ביותר של אובודה, משה מינץ, היסטוריון של הספרות, הרב דיולה ולס והרב הראשי של אובודה דיולה קליין. קברו של משה מינץ הוא מקום עלייה לרגל משמעותי ביותר ומגיעים אליו גם רבים מחוץ לארץ. עם זאת, אומרים שהאורתודוקסים לא מתקרבים לקבר ומתפללים רק מהרחוב, מאחורי הגדר. קברים המוניים הוקמו במקום לשרידי יהודים שנרצחו במלחמת העולם השנייה. תושבי רחוב לבורץ (Laborc) קבורים בסמוך לבית הלוויות של בית הקברות ואילו מצבת הזיכרון של יהודי טאבורהג'י (Táborhegy) שהוקמה בשנת 1957 נמצאת בקצה בית הקברות. באזור הקברים ניתן למצוא גם כמה קברים צבאיים ממלחמת העולם הראשונה. בבית הקברות נמצאים גם קבריהם של 92 קורבנות בית החולים של רחוב מרוש (Maros), על אף ששייכים בעצם לאזור חברה קדישא של בודה. אלה היו קורבנות שנרצחו ב-12 בינואר 1945 על ידי אנשי מפלגת צלב החץ בהנהגתו של הכומר הקתולי הפרנציסקני אנדראש קון. פלוגת יחידת הרוצחים בת 20–25 חברים רצחה באופן שיטתי את כל חולי בית החולים וכן את הרופאים ואת האחיות. היו כאלה שנורו למוות בגן וכאלה שנרצחו במיטת חוליים. הכומר קון, שניהל את היחידה, הורשע אחרי המלחמה על ידי בית משפט של העם ונתלה. אדולף אייכמן דרש בסתיו 1944 מהשלטונות ההונגריים להעמיד לרשותו חמישים אלף עובדים מתוך יהודי בודפשט. אלה נאספו במפעל הלבנים אובודה ואז הוצעדו ברגל לכיוון סני וגיור בצעדות מוות בודפשט-הדיישהאלום (סתיו 1944) אל מחנות העבודה באוסטריה ובגרמניה וגם לעבודות ביצורים בגבול הונגריה-אוסטריה נגד הצבא האדום שהתקדם מערבה. צעדת המוות הזו הייתה זרועה בגוויות של אלפי יהודים שהתמוטטו ממחלות, מתשישות ונורו על ידי החיילים ההונגרים ואנשי צלב החץ המלווים. בשנת 1947 הוקם לזכרם קבר אחים סמלי של חללי השואה בבית קברות זה של אובודה. טמאש פלגי (1930–2015) עיתונאי ועורך אנדור אנדרה גלרי (1906–1945) סופר הרב דיולה קליין (1850–1895) פרנץ מריאי (1909–1986) פסיכולוג, מורה וחוקר רשת הרב משה מינץ (1750–1831) - רבה של אובודה, מחשובי רבני הונגריה בדורו ינה פונגראץ (1882–1956) עורך דין, סופר משפטי מריאן רייזמן (1911–1991) צלמת יאנוש טאוב (הו') (1927–2010) במאי זוכה פרס קושוט, מנהל תיאטרון ארנה ויידה (1889–1980) צלם עורך דין אישטוואן וראנאי (1895–1970) דיולה ולש (1872–1915) רב, היסטוריון של ספרות מדיה וקבצים בנושא בית הקברות היהודי של אובודה בוויקישיתוף בעקבות יהודי אובודה (obudaianziksz.hu) ג'רג' הרסטי: בית הכנסת בן מאה ותשעים וחסידיו של אובודה (2010) עבר ועתיד תמונות מבית הקברות היהודי אובודה (fszek.hu) בית הקברות היהודי באובודה (bzsh.hu) A villamos halálra gázolta az óbudai főrabbit (1922. december 7.) 8 Órai Ujság, 8. évfolyam, 280. szám, 5. oldal
דה גול (סרט)

דה גול (בצרפתית: De Gaulle) הוא סרט צרפתי בבימויו של גבריאל לה בומין, שיצא לאקרנים בבתי הקולנוע בצרפת ב-4 במרץ 2020. הסרט הופק בתקציב של 11.65 מיליון יורו. בחודש מאי 1940, שארל דה גול, מקודם לאחרונה לדרגת בריגדיר גנרל ומתעמת עם הצבא והמערכת הפוליטית של צרפת. הוא התנגד לתבוסתנותה של הממשלה בפני הנאצים, המגולמת בחלקה על ידי המרשל פיליפ פטן. לאחר שברח לבורדו עם כמה מחברי הממשלה, נסע שארל דה גול ללונדון לבקש את עזרתו של וינסטון צ'רצ'יל ולנסות להמשיך במאבק. מצידה, אשתו איבון חייבת לעזוב את הרכוש בקולומביי לס דו ליז. היא מוצאת את עצמה עם שלושת ילדיה בגלות מלאה ועליה להימלט מפני הגרמנים. היא עזבה ראשונה ללוארט, לקראנטק, לפני שעזבה את צרפת באונייה. החיים קשים במיוחד עבור הצעירה במשפחה, אן, הסובלת מתסמונת דאון. מלונדון, הגנרל יעשה הכל כדי להניע את הכוחות החמושים של המחתרת הצרפתית. ב-18 ביוני 1940, הוא משגר שיחת רדיו על גלי ה-BBC. למחרת הוא מוצא את משפחתו. למברט וילסון – שארל דה גול איזבל קארה – איבון דה גול אוליבייה גורמה – פול ריינו ז'יל כהן – ז'ורז' מנדל לורן סטוקר – ז'אן לורן קתרין מושה – מרגרט פוטל סופי קווינטון – סוזן ונדרוקס אנדרו ביקנל – הגנרל אדוארד ספירס טים האדסון – וינסטון צ'רצ'יל פיליפ לאודנבאך – המרשל פיליפ פטן ניקולה רובין – הקפטן אלכס סורצ'מפ אוולין בויל – דודה ריצ'רד פיליפין לירוי-ביולייה – הלן דה פורטס אלן לנגלט – הגנרל מקסים וייגאן ניקולה וודה – פול בודואין ויקטור בלמונדו – קלוד האטייר דה בויסלמברט מרילו אוסילו – אליזבת דה מיריבל קלמנס היטין – אן דה גול לוסי רוקסל – אליזבת דה גול פליקס גב – פיליפ דה גול פייר הנייס – ג'ופרוי שודרון דה קורסל סטניסלס שיטין – ז'אק הנרי רול איימי שיטין – מרגריט רול קסטר לובלייס – ברמן קונור לובט – הרוזן הליפקס ז'אן נואל מרטין – צרפתי בלונדון דרק סימון רובין – השר הפרויקט פותח בתחילה תחת הכותרת Libres. הצילומים התרשחו בטירת מילאר בברסט (פיניסטר) ובדנקרק (נור). הטנקים בסרט מגיעים ממוזיאון דה בלינדס בסאמור. כשדה גול יצא ללונדון בפעם הראשונה, הוא חצה האנגר בו אוחסנו מטוסים. באחד מהמטוסים הללו יש על הכנף את שלושת הפסים הלבנים האופייניים למטוסים שהשתתפו בנחיתה שהתרחשה כעבור 4 שנים. לכן מטוס זה אינו יכול להיות באותו האנגר ביוני 1940. "דה גול", במסד הנתונים הקולנועיים IMDb (באנגלית) "דה גול", באתר Rotten Tomatoes (באנגלית) "דה גול", במסד הנתונים הקולנועיים KinoPoisk (ברוסית) "Bande-annonce De Gaulle : Lambert Wilson enfile l'uniforme du célèbre Général". Allociné. 7 בינואר 2020. נבדק ב-8 בינואר 2020. {{cite web}}: (עזרה) "Beautheil-Saints :Lambert Wilson et Isabelle Carré étaient en tournage". Le Parisien. 23 ביולי 2019. נבדק ב-8 בינואר 2020. {{cite web}}: (עזרה) "La maison de Marguerite Potel marquée d'une plaque". ouest-france.fr. 14 ביוני 2014. {{cite web}}: (עזרה). Benoît Rochard (7 במרץ 2020). "Saumur. Cinéma. Deux chars saumurois dans « De Gaulle »". www.ouest-france.fr. נבדק ב-22 ביולי 2020. {{cite web}}: (עזרה)
BA

האם התכוונתם ל... Bachelor of Arts – בוגר אוניברסיטה, מלטינית: baccalaureus artium או baccalaureus in artibus BA כללי – מסלול לימודים לתואר ראשון שאינו מתמקד בחוג מסוים, אלא משלב קורסים משלל חוגים בריטיש איירוויז – חברת התעופה הבריטית בוקסלר אסוסיאיישן (אנ') ba היא סיומת האינטרנט הלאומית של שמות התחום של בוסניה והרצגובינה בריום – יסוד כימי שסמלו Ba
חולד גולני

חולד גולני (שם מדעי: Spalax golani) הוא מין של חולד במשפחת החולדיים, החי באזור רמת הגולן (עם תצפיות מתועדות בהר החרמון, בקוניטרה ובאלי-עד). חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי. מין זה, יחד עם חולד יהודה ועל ידי מנגנון אחר, גם חולד עירום נראים כחסינים לסרטן. חולד גולני, באתר ITIS (באנגלית) חולד גולני, באתר GBIF (באנגלית) Zoe Cormier, Blind mole rats may hold key to cancer, Nature News doi: 10.1038/nature.2012.11741 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
גודסוויי דוניו

גודסוויי דוניו (באנגלית: Godsway Donyoh; נולד ב-14 אוקטובר 1994) הוא כדורגלן גנאי המשחק בעמדת הקיצוני והחלוץ בהפועל חדרה. דוניו נולד בעיר אקרה, בירת גאנה. החל לשחק כדורגל ב-Right to Dream Academy (אנ'). בגיל 17 עבר למועדון האנגלי מנצ'סטר סיטי, הוא שיחק במחלקות הנוער לפני שהוחלט שיצא להשאלה. ב-2013 הושאל דוניו ממנצ'סטר סיטי למועדון השוודי יורגודן, במסגרת הסכם שיתוף פעולה בין המועדונים, על מנת לקבל דקות משחק. באותה העונה הגיע עם יורגודן לגמר הגביע השוודי אך הקבוצה הפסידה במשחק הגמר לאלפסבורג. בליגה ערך דוניו 20 הופעות בהן כבש שני שערים והוסיף שני בישולים. הוא גם רשם 13 הופעות במדי קבוצת הנוער של המועדון ובהן כבש עשרה שערים ובישל אחד. לאחר שמנצ'סטר סיטי דרשה להציב אותו כחלוץ והמעדון השוודי לא יכול היה להתחייב לכך, חזר דוניו מההשאלה למנצ'סטר סיטי. לאחר שובו לאנגליה, הושאל שוב, הפעם למועדון השוודי פלקנברג (אנ') מליגת העל השוודית. הוא הבקיע את שערו הראשון עבור פלקנברג ב-12 במאי 2014 נגד קבוצתו לשעבר, יורגודן, שער בדקה ה-90 שהעניק לקבוצתו ניצחון 0–1. ב-35 הופעות כבש דוניו שבעה שערים והוסיף ארבעה בישולים ועזר לקבוצתו להישאר בליגה הבכירה. לאחר שלא-רשם ולו הופעה אחת במנצ'סטר סיטי, מאז הגעתו לקבוצה בשנת 2011, דוניו עזב את אנגליה וחתם בנורשלן מליגת העל הדנית לקראת עונת 2015/2016. העונה המוצלחת ביותר של דוניו במדי הקבוצה הדנית הייתה עונת 2018/2019 שבה כבש עשרה שערים ובישל שניים ב-28 הופעות בליגה ועזר לקבוצתו לסיים את העונה במקום במקום השלישי ולהעפיל למשחקי המוקדמות בליגה האירופית. לאחר שהופיע רק תשע פעמים במהלך עונת 2019/2020, שלוש מהן בקבוצת הנוער של המועדון, הושאל דוניו לדינמו דרזדן מהבונדסליגה השנייה בינואר 2020. ב-26 בספטמבר 2020 חתם דוניו לשנתיים במכבי חיפה מליגת העל, בעסקה שנאמדה ב-100 אלף אירו. ב-1 באוקטובר 2020 ערך דוניו את הופעת הבכורה שלו במועדון, במסגרת מוקדמות הליגה האירופית, במשחק ההפסד 2–7 מול טוטנהאם הוטספר. את הופעת הבכורה במסגרת ליגת העל ערך ב-7 באוקטובר בניצחון קבוצתו 2–1 על מועדון ספורט אשדוד. את שער הבכורה כבש ב-22 בדצמבר בניצחון קבוצתו 3–0 על בני יהודה תל אביב. בסיום העונה זכה עם הקבוצה בתואר האליפות כשהוא תורם שמונה שערי ליגה, עם הממוצע השני בגובהו בליגה של כמות השערים ביחס לדקות משחק, כאשר מקדים אותו רק מלך השערים של הליגה וחברו לקבוצה, ניקיטה רוקאביציה. בסך הכל ערך דוניו 54 הופעות ליגה במדי מכבי חיפה, בהן הבקיע 13 שערים. ב-24 ביוני 2022 חתם דוניו בנפטצ'י באקו מליגת העל האזרית. בינואר 2024 חזר לישראל וחתם בהפועל חדרה. מכבי חיפה אליפות: 2020/2021, 2021/2022 אלוף האלופים: 2021 גביע הטוטו: 2021/2022 מדיה וקבצים בנושא גודסוויי דוניו בוויקישיתוף גודסוויי דוניו, ברשת החברתית אינסטגרם גודסוויי דוניו, באתר ההתאחדות לכדורגל בישראל גודסוויי דוניו, באתר Transfermarkt גודסוויי דוניו, באתר Soccerway גודסוויי דוניו, באתר WorldFootball.net גודסוויי דוניו, באתר FootballDatabase.eu Sportgemeinschaft Dynamo Dresden e.V, Godsway Donyoh wechselt auf Leihbasis zur SGD, www.dynamo-dresden.de (ב־) Tack Pablo och Godsway | Djurgården Fotboll, web.archive.org, ‏31 בדצמבר 2013 Falkenbergs FF, archive.is, ‏2014-01-26 Dynamo holt den nächsten Neuen: Transfer von Donyoh endlich fix, TAG24 (בגרמנית) דורון בן דור, רשמית: גודסוויי דוניו חתם לשנתיים במכבי חיפה, באתר ONE, ‏26 בספטמבר 2020 מכבי חיפה זכתה באליפות המדינה אחרי 10 שנים, באתר וואלה, 30 במאי 2021 דורון בן דור, ‏עוזב את הליגה: גודסוויי דוניו חתם בנפטצ'י באקו, באתר ONE‏, 24 ביוני 2022
טקס פרסי לורנס אוליבייה 2004

טקס הענקת פרסי לורנס אוליבייה לשנת 2004 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 8: "ג'רי ספרינגר", Pacific Overtures ו"רגטיים" 5: "מילי המודרנית" 4: "כל אדם והאמת שלו" ו"האבלות יאה לאלקטרה" 3: "קליגולה" ו-Hitchcock Blonde 2: Democracy,‏ High Society, "מאדאם באטרפליי", "על עכברים ואנשים", "אורלנדו" ו"איש הכריות" ההפקות הבאות זכו במספר פרסים: 4: "ג'רי ספרינגר" 3: Pacific Overtures פרסי אוליבייה לשנת 2004
חולד גלילי

חולד גלילי (שם מדעי: Spalax galili) הוא מין של חולד במשפחת החולדיים, החי באזור הגליל העליון. חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי. לאחר זיהויו של החולד הגלילי בשנת 2001, הביולוג, אביתר נבו תיעד דגימות בסביבה המקיפה את מושב כרם בן זמרה. החולד הגלילי הוא דוגמה לאורגניזם בעל כושר הסתגלות מצוין לתנאים תת-קרקעיים ולכן רוצף גנטית בשנת 2014. חולד גלילי, באתר ITIS (באנגלית) חולד גלילי, באתר GBIF (באנגלית) Xiaodong Fang, Eviatar Nevo, Lijuan Han, Erez Y. Levanon, Genome-wide adaptive complexes to underground stresses in blind mole rats Spalax, Nature Communications 5, 2014-06-03, עמ' 3966 doi: 10.1038/ncomms4966 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
Crazy Kind of Love

Crazy Kind of Love (בעברית: סוג מטורף של אהבה) הוא סינגל שיווקי שהוקלט על ידי הזמרת-יוצרת האמריקאית תמר ברקסטון. השיר יצא לאור ב-20 במרץ 2020, על ידי חברת התקליטים אימאני רקורדס, כחלק מתוך True to the Game 2: Gena's Story. השיר הגיע למקום השני במצעד שירי ה-R&B למבוגרים. כותבי השיר טרם נודעו, אך הוא הופק על ידי היטמקה, פול קבין וטאריק ביטס. השיר דוגם בתוכו קטעים וצלילים מתוך הלהיט הבינלאומי של ויטני יוסטון "Saving All My Love for You", שיצא לאור בשנת 1985, כחלק מתוך אלבום הבכורה שלה, Whitney Houston. השיר הוא שיר R&B. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות. הווידאו קליפ הרשמי של השיר פורסם ב-27 באפריל 2020, תוך שהועלה לערוץ היוטיוב של תמר ברקסטון. בקליפ ניתן לראות סצנות שלוקחות במקור מתוך "True to the Game 2". לאורכו של הקליפ, ניתן לראות את ברקסטון כשהיא מבצעת פעולות ותנועות שונות. נכון לאוגוסט 2020, מונה הצפיות של הקליפ עומד על למעלה מחצי מיליון צפיות. סרטון השיר "Crazy Kind of Love" באתר יוטיוב Tamar Braxton – Crazy Kind of Love (באנגלית), נבדק ב-2020-09-26 BB CHARTS Crazy Kind of Love (From "True to the Game 2"), נבדק ב-2020-09-26 Tamar Braxton - Crazy Kind Of Love (from True to the Game 2) (Offical Music Video)
פרסי המוזיקה של בילבורד 2020

פרסי המוזיקה של "בילבורד" לשנת 2020 התקיימו ב-14 באוקטובר 2020 בתיאטרון דולבי בלוס אנג'לס שבמדינת קליפורניה שבארצות הברית. הטקס ישודר בשידור חי ברשת NBC. קלי קלרקסון אמורה להנחות שנה שלישית ברציפות. הטקס תוכנן במקור ל-29 באפריל, אך מאוחר יותר נדחה בגלל מגפת הקורונה. המועמדים הוכרזו ב-22 בספטמבר 2020. גארת' ברוקס וקילר מייק אמורים לקבל את פרס האייקון ואת "פרס יוצר השינוי המכונן". ההצבעה נפתחה בטיקטוק ב-1 באוקטובר ונסגרה ב-13 באוקטובר. מגישי הפרסים הוכרזו ב־13 באוקטובר. הטקס נקבע במקור ל-29 באפריל 2020. קלי קלרקסון הוכרזה כמנחה. בעבר הנחתה את טקסי שנת 2018 ושנת 2019. ב־17 במרץ פרסמה רשת NBC הצהרה על דחיית הטקס עקב מגפת הקורונה. בהצהרה נאמר כי "[בהתאם] להנחיות הנוכחיות שנקבעו על ידי גורמי בריאות לאומיים ומקומיים וכדי להבטיח את בריאותם ובטיחותם של האמנים, המעריצים, האורחים והצוות שלנו, אנחנו דוחים את טקס פרסי המוזיקה של בילבורד." ב-14 באוגוסט נקבע הטקס מחדש ל-14 באוקטובר. ב-22 בספטמבר הוכרזו המועמדים לכל הקטגוריות. גארת' ברוקס אמור לקבל את "פרס האייקון". קילר מייק אמור לקבל את "פרס יוצר השינוי המכונן", כפי שהוכרז יומיים לפני הטקס. המועמדים הוכרזו בסדרת הצהרות בטוויטר ב-22 בספטמבר 2020. פוסט מאלון בעל מספר המועמדויות הגבוה ביותר עם 16 מועמדויות, ואחריו ליל נאס X עם 13 מועמדויות, וחאליד ובילי אייליד עם 12. המגישים הוכרזו ב-13 באוקטובר בסדרת ציוצים בטוויטר. אדיסון ריי - הציגה מונטאז' של טיקטוק והגישה את פרס "הישג המצעדים של בילבורד" ג'ארל ג'רום - הגיש את פרס הזמרת המובילה. ג'וליה מייקלס - הגישה את פרס שיר ה"טופ 100" המוביל. ג'יי אליס - הגיש את פרס "אמן ה-R&B המוביל". ג'יין לינץ' - הגישה פרס "אמן הקאנטרי המוביל" והציגה את לוק קומבס. גרסל באווי - הגישה את פרס "האמן הנוצרי המוביל". טוויץ' - הגיש את פרס "האמן הלטיני המוביל" והציג את באד באני. טראג'י פ. הנסון - הגישה את פרס "האמן המוביל". לילי סינג - הגישה את פרס "הזמר המוביל". ניקול ריצ'י - הגישה את פרס אלבום ה"בילבורד 200" המוביל והציגה את סיה. ספנסר X - הגיש את פרס "האמן החברתי המוביל" קיישה לאנס בוטומס - הגישה את "פרס יוצר השינוי המכונן" לקילר מייק. שילה אי - הגישה את פרס "אמן שיאן מכירות השירים" שר - הגישה את פרס האייקון לגארת' ברוקס "2020 Billboard Music Awards Postponed". Billboard. 17 במרץ 2020. נבדק ב-22 בספטמבר 2020. {{cite web}}: (עזרה) "The 2020 BBMAs Are Set for Wednesday, October 14". Billboard. 14 באוגוסט 2020. נבדק ב-22 בספטמבר 2020. {{cite web}}: (עזרה) "Nominees Announced for the 2020 Billboard Music Awards". Billboard. 22 בספטמבר 2020. נבדק ב-22 בספטמבר 2020. {{cite web}}: (עזרה) "Garth Brooks to Receive Icon Award at the BBMAs". Billboard. 26 בפברואר 2020. נבדק ב-22 בספטמבר 2020. {{cite web}}: (עזרה) Slater, Georgia (26 בפברואר 2020). "Garth Brooks Will Receive the Icon Award and Perform at 2020 Billboard Music Awards". People. נבדק ב-23 בספטמבר 2020. {{cite web}}: (עזרה) ציוץ של פרסי המוזיקה של בילבורד ברשת החברתית אקס (טוויטר), 12 באוקטובר 2020
Holiday (שיר של ליטל מיקס)

Holiday (בעברית: חג) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-24 ביולי 2020, כסינגל מתוך אלבום אלבומה השישי של הלהקה Confetti, על ידי חברת התקליטים תקליטי RCA UK. השיר הוא הסינגל השני מתוך האלבום. השיר הגיע למקום ה-15 במצעד הסינגלים הבריטי. השיר נכתב על ידי ג'ייד ת'רוול, פרי אדוארדס, לי-אן פינוק, קמיל פרסל, פרנק נובל ולינוס נורדסטרום והופק על ידי קמיל פרסל וגולד-פינגרס, בדומה ל-"Break Up Song". ב-31 ביולי 2020, נשלח השיר לרדיו להיטים עכשוויים שבאוסטרליה, על מנת לעזור בקידום שלו במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. קליפ המילים הרשמי של השיר הועלה לערוץ היוטיוב של ליטל מיקס ב-24 ביולי 2020, ביום צאתו כסינגל. הקליפ מציג בתוכו את מילותיו של השיר, תוך שניתן לראות בו גם את חברות הלהקה כשהן לבושות כמו בנות ים. קליפ המילים זכה להצלחה נאה כאשר צבר למעלה מ-4 מיליון צפיות. הקליפ הרשמי של השיר פורסם בסוף אוגוסט 2020, תוך שצבר למעלה מ-10 מיליון צפיות. מידע על היצירה "Holiday" באתר מיוזיק בריינז מידע על הסינגל "Holiday" באתר מיוזיק בריינז מילות השיר "Holiday" באתר Genius סרטון השיר "Holiday" באתר יוטיוב ג'ייד ת'ירלוול, פרי אדוארדס, לי-אן פינוק, קמיל פרסל, פרנק נובל, לינוס נורדסטרום Little Mix's Holiday reminds us what a proper summer feels like: First listen preview, www.officialcharts.com (באנגלית) Little Mix release new single ‘Holiday’, Sony Music UK, ‏2020-07-24 (באנגלית) Official Singles Chart Top 100 | Official Charts Company, www.officialcharts.com (באנגלית) Little Mix – Break Up Song (באנגלית), נבדק ב-2020-04-24 Little Mix – Holiday (באנגלית), נבדק ב-2020-09-26 Singles To Radio, The Music Network Holiday, נבדק ב-2020-09-26 Little Mix - Holiday (Lyric Karaoke Video) Little Mix - Holiday (Official Video) British Phonographic Industry Holiday - Single by Little Mix, Apple Music (באנגלית) https://twitter.com/littlemix/status/1291660838529642497, Twitter https://twitter.com/littlemix/status/1294201150716215296, Twitter https://twitter.com/littlemix/status/1300127924805394435, Twitter https://twitter.com/littlemix/status/1300393141086941187, Twitter
ז'ול פסקין

ז'ול פסקין (בבולגרית: Жул Паскин; ‏31 במרץ 1885, וידין, נסיכות בולגריה – 15 ביוני 1930, פריז, הרפובליקה הצרפתית השלישית) היה צייר יהודי מזרם האקספרסיוניזם אשר פעל באירופה ובארצות הברית, חבר באסכולת פריז. שם קץ לחייו בגיל 45. נולד כיוליוס מרדכי פנקס למשפחה יהודית אמידה. אביו מרקוס היה סוחר דגן, ואימו סופי לבית רוסוֹ היגרה לבולגריה מזמון. ב-1892 עברה משפחתו לבוקרשט. פנקס נשלח ללימודים בווינה ובהמשך בברלין ובמינכן. הוא הועסק כמאייר במספר מגזינים וחתם על איוריו באנגרמה פסקין. בשלהי 1905 עבר פסקין לפריז ונמנה עם חברי אסכולת פריז. במשך כמה שנים הוא נסע ברחבי אירופה עם חברו הצייר רודולף גרוסמן. בפריז הכיר את הציירת הרמינה דוד(אנ') אשר הפכה לבת זוגו. ב-1907 הציג תערוכת יחיד ראשונה שלו בברלין. עד ל-1914 צייר והציג פסקין בעיקר אקווארלים, הדפסים ואיורים. בפרוץ מלחמת העולם הראשונה עבר ללונדון ובהמשך עבר עם בת זוגו לארצות הברית. פסקין התגורר בארצות הברית בשנים 1914 - 1920, ויחד עם בת זוגו ביקר בניו יורק, בצ'ארלסטון (קרוליינה הדרומית), בניו אורלינס ובהמשך בקובה. לתקופה קצרה צייר בזרם הקוביזם. הוא הציג במספר תערוכות ציורים שכללו חיי רחוב ביישובים בהם ביקר. ב-1918 נישאו ז'ול פסקין והרמינה דוד. בני הזוג עברו לגור בניו-יורק ושם נמנו עם חוג מכריהם האמנים מקס ובר, אלפרד סטיגליץ ומוריס שטרן(אנ') ב-1920 קיבל פסקין אזרחות אמריקאית. בשנה זו שב לפריז אל אהובתו האמנית-דוגמנית לוסי קרוהג, ונפרד מאשתו. והפך לאחת הדמויות הבולטות של חיי הבוהמה בעיר, תוך שהוא מאמץ הרגלי שתייה מופרזים. לצד לואי אילשמיוס תמונות של פסקין היו בסיס לאוסף של ויקטור גנץ. היה חבר ושותף של הציירים, יצחק פרנקל פרנל, חיים סוטין, מישל קיקואן ועוד ציירים יהודים של אסכולת פריז. בהמשך, לקה בדיכאון קליני ובערב אחת מתערוכות היחיד שלו, 1930, שם קץ לחייו בתלייה בסטודיו שלו במונמארטר. אלפים מקרב קהיליית האמנים בפריז ליוו את ארונו לקבורה בבית הקברות סן קוון בפריז. שנה מאוחר יותר הועברו עצמותיו לקבורה בבית הקברות מונפרנאס. מדיה וקבצים בנושא ז'ול פסקין בוויקישיתוף ז'ול פסקין, באתר אנציקלופדיה בריטניקה (באנגלית) ז'ול פסקין, באתר "Find a Grave" (באנגלית) ז'יל פסקן (1885-1930), דף שער בספרייה הלאומית ז'ול פסקין ביוגרפיה, באתר אנציקלופדיה בריטניקה (באנגלית). ז'ול פסקין ביוגרפיה, באתר pascin-expertise (באנגלית). artnet Galleries: A House in Safed by Yitzhak Frenkel-Frenel from Jordan-Delhaise Gallery, web.archive.org, ‏2013-12-03
ג'אנלואיג'י בונלי

ג'ובאני לואיג'י בונלי (באיטלקית: Giovanni Luigi Bonelli; ה-22 בדצמבר 1908 במילאנו - 12 בינואר 2001 באלסנדריה) היה סופר ומוציא לאור של קומיקס איטלקי, שזכור בעיקר כיוצרו של טקס וילר בשנת 1948, יחד עם האמן אורליו גלפפיני. בונלי ייסד את "Casa Audace Editrice" בשנת 1940, אשר לימים נודע בשם "הוצאת סרג'ו בונלי". ב-1948 הוא יצר את אוקיו קופו וטקס וילר (שניהם צוירו על ידי גלפפיני). טקס וילר הוא בין הדמויות הפופולריות ביותר של הקומיקס האיטלקי, עם תרגומים לשפות רבות ברחבי העולם. הוא כתב כמה פרקים מוקדמים של זאגור (גליונות מס 6 – 10, 13 – 14). בונלי נשאר לפקח על הפקת הקומיקס של טקס עד מותו. בנו סרג'יו בונלי (1932–2011) היה גם סופר קומיקס, וכן הוציא לאור קומיקס. מדיה וקבצים בנושא ג'אנלואיג'י בונלי בוויקישיתוף ביוגרפיה קצרה של ג'יאן לואיג'י בונלי ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.